**OBEC ŠARIŠSKÁ PORUBA**

**Z Á P I S N I C A**

**zo zasadnutia Obecného zastupiteľstva konaného dňa 17. 04. 2015**

**Otvorenie**

Riadne zasadnutie Obecného zastupiteľstva otvoril starosta obce. Zasadnutia sa zúčastnili všetci poslanci OZ a hlavná kontrolórka obce.

**Schválenie programu zasadnutia OZ a zapisovateľa a overovateľov zápisnice**

Po prečítaní programu zasadnutia bol ten jednohlasne odsúhlasený. Za zapisovateľku zápisnice bola určená p. Gaľová a za overovateľov zápisnice p. Beňová a p. Ďurana.

**Kontrola prijatých uznesení**

* 60-dňová splatnosť faktúr: - oslovení dodávatelia súhlasia.
* Zvonica: - p. Daňová súhlasí so stavbou rekonštruovanej zvonice na ich pozemku.
* Prepis obecného auta na DHZ: - hasiči nesúhlasia. Návrh: zaplatiť PZP na 3 mesiace a na obecnej stránke zverejniť inzerát na predaj auta.
* Pracovné náplne zamestnancov: - vypracované pre všetkých okrem p. Heleny Martonovej. Starosta pripravil návrh na jej pracovnú náplň aj vzor dohody o hmotnej zodpovednosti – návrhy odsúhlasené.

Úprava jej platu: - návrh na zníženie neoprávnenej tarifnej triedy – ostáva otvorené?

* Vysoká faktúra za el. energiu v dome smútku: - preverená, ističe sú v poriadku, potrebné reklamovať faktúru?
* Odchyt túlavých psov: - čaká sa na vyjadrenie špecializovanej firmy z KE.

**Pracovné stretnutie starostov a poslancov obcí Lipníky a Šarišská Poruba**

* od nás sa zúčastnili 4 osoby (starosta + 3 poslanci),
* starosta prečítal zápis zo stretnutia – hlavný návrh starostu Lipníkov: presun časti KÚ Šar. Poruby pod obec Lipníky,
* pozvať vlastníkov dotknutých pozemkov k vyjadreniu stanoviska k danému návrhu,
* termín stretnutia: zatiaľ termín 15. 5. 2015,
* v prípade, že sa niekto nemôže zúčastniť, nech pošle písomné vyjadrenie.

**Verejné obstarávanie**

* Vývoz žúmp: - poslať výzvu vybraným dodávateľom (PD Kapušany, VVS Prešov, Milan Cina ml.) písomne alebo emailom.
* Oprava priestorov ZŠ: - stiahnuť výzvu z obecnej stránky, práce zabezpečiť svojpomocne. Potrebné práce doplniť o výrub briez pri oplotení školy nad hlavnou cestou.
* Vývoz komunálneho odpadu z rómskej osady: - zmluva o uložení a zneškodnení odpadu na skládke v Petrovciach daná na pripomienkovanie f. Ozón. Starosta požiada firmu o vysvetlenie vysokej faktúry za posledný vývoz.

Záujemca o vývoz musí dokladovať už podpísanú zmluvu o odbere a uložení odpadu s prevádzkovateľom skládky.

**Plnenie rozpočtu za rok 2014**

* záverečná správa bude predložená koncom mája,

Výdavky: 365 804,84 Eur

Príjmy: 377 709,76 Eur

**Audit za rok 2014**

* správa o audite bude predložená do konca mája

**Dane a poplatky na rok 2014**

* výpomoc kontrolórky obce p. Bakaľarovej počas PN pracovníčky OcÚ.

**Diskusia**

* vrátenie DPH z projektu Rekonštrukcia VO: - čaká sa,
* prevádzkové hodiny na ihrisku: - počas jari a leta dohodnutý čas do 21 00 hod. Je potrebné zverejniť oznam na obecnú stránku do zložky Aktuality,
* projekt Integrácia marginalizovaných rómskych komunít na Slovensku: - list z MV SR od splnomocnenca vlády p. Polláka

Ohľadom vysporiadania pozemkov pod nelegálnymi obydliami v rómskych osadách zaslať požadované podklady do 10 dní - do 25. 4. 2014!

* Výzva na zber archívnych materiálov tradičnej ľudovej kultúry na účely vytvorenia obecného archívu: - kontaktná osoba Mgr. Pavol Lackanič

Zverejniť na obecnej stránke a tiež na vývesných tabuliach!

* ÚPSVaR: - na OcÚ v rámci absolventskej praxe zamestnaná sl. S. Sučková na 6 mesiacov po 4 hodiny denne,
* P. Cina:
* p. Kuruc zamestnaný v rámci § 10 môže vyrábať regály do miestnej knižnice
* zriadiť do budúcna zberný dvor pre neseparované odpady a konáre na obecnom pozemku pri trafostanici
* písomné upozornenie miestnym Potravinám na porušovanie zákona o odpadoch
* p. Bakaľarová - zrušenie výdaja stravných lístkov pre zamestnancov OcÚ, ZŠ a MŠ – upozornenie p. Macejovej na porušovanie ZP.

Potrebné zabezpečiť pre nich stravovanie v miestnej školskej jedálni (vyrobiť výdajné okienko vo dverách ŠJ).

* Zriadenie pokladničnej knihy od 1. 4. 2015 – denná evidencia!
* Zaškoláctvo rómskych detí: - zvolané stretnutie KOVP na stredu 22. 4. 2015 na 17 00 hod.
* Medzinárodný deň matiek: - poďakovanie v miestnom rozhlase
* Verejná schôdza: - zvolať po ukončení auditu a ročnej uzavierke najneskôr do 15. júna
* Reklamácia strechy obecnej budovy: - písomnú žiadosť firme Atex-OK Sabinov (zatečené priestory kancelárií, chodby a zasadačky) zaslať v termíne do 30. 4. 2015!
* Odvodnenie ihriska: - písomná žiadosť alebo dorieši starosta?
* Skládka pri Bukovine: - pozostatok po niekdajších vatrách mládeže – starosta preverí a zabezpečí pracovné stretnutie zástupcov OcÚ, PD Kapušany a Urbariátu ohľadom spoločnej likvidácie skládky
* Záhrada za KD a Kriškov potok: - návrh na jej vyčistenie pracovníkmi zamestnanými v rámci AČ
* Retrojurmak 2015: - informácie o konaní vyvesiť na obecné tabule.

**Návrh na uznesenie**

Obecné zastupiteľstvo schválilo uznesenie zo zasadnutia Obecného zastupiteľstva

konaného dňa 17. 4. 2015 , ktoré tvorí samostatnú prílohu tejto zápisnice.

**Záver**

 Starosta obce poďakoval všetkým za účasť a  zasadnutie OZ ukončil.

Zapisovateľ:

Zástupca starostu: Overovatelia: Starosta obce: